പുതിയ ഡ്രോണ് ചട്ടങ്ങള് ഇന്ത്യയില് ഈ മേഖലയ്ക്ക് ഒരു സുപ്രധാന നാഴികക്കല്ല്: പ്രധാനമന്ത്രി പുതിയ ഡ്രോണ് ചട്ടങ്ങള് ഇന്ത്യയില് ഈ മേഖലയ്ക്ക് ഒരു സുപ്രധാന നാഴികക്കല്ലാണ് നല്കുന്നതെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. പുതിയ ഡ്രോണ് ചട്ടങ്ങള് സ്റ്റാര്ട്ടപ്പുകളെയും ഈ മേഖലയില് പ്രവര്ത്തിക്കുന്ന നമ്മുടെ യുവാക്കളെയും വളരെയധികം സഹായിക്കുമെന്നും അദ്ദേഹം പറഞ്ഞു. ട്വീറ്റുകളുടെ ഒരു പരമ്ബരയില് പ്രധാനമന്ത്രി പറഞ്ഞു പുതിയ ഡ്രോണ് ചട്ടങ്ങള് ഇന്ത്യയില് ഈ മേഖലയ്ക്ക് ഒരു സുപ്രധാന നാഴികക്കല്ലാണ് നല്കുന്നത്. വിശ്വാസത്തിന്റെയും സ്വയം സാക്ഷ്യപ്പെടുത്തലിന്റെയും അടിസ്ഥാനത്തിലാണ് ചട്ടങ്ങള്ക്ക് രൂപം നല്കിയിട്ടുള്ളത്. അനുമതികളും പാലിക്കല് ആവശ്യകതകളും പ്രവേശന തടസ്സങ്ങളും ഗണ്യമായി കുറയ്ക്കാന് ഇത് സഹായിക്കും. ഈ മേഖലയില് പ്രവര്ത്തിക്കുന്ന സ്റ്റാര്ട്ടപ്പുകളെയും യുവാക്കളെയും പുതിയ ഡ്രോണ് നിയമങ്ങള് വളരെയധികം സഹായിക്കും. ഇത് നവീനാശയങ്ങള്ക്കും ബിസിനസ്സിനും പുതിയ സാധ്യതകള് തുറക്കും. ഇന്ത്യയെ ഒരു ഡ്രോണ് ഹബ് ആക്കി മാറ്റുന്നതിന് ഇന്നൊവേഷന്, ടെക്നോളജി, എഞ്ചിനീയറിംഗ് എന്നിവയില് ഇന്ത്യയുടെ കരുത്ത് പ്രയോജനപ്പെടുത്താന് ഇത് സഹായിക്കും.